Súradnice: 42°03′19″S 24°32′35″V﻿ / ﻿42,055226°S 24,543177°V﻿ / 42.055226; 24.543177

**Chrám svätého Atanáza** (bulh. Църква „Свети Атанасий" – *Cărkva „Sveti Atanasij"*), alebo (bulh. Храм „Свети Атанасий" – *Chram „Sveti Atanasij"*) je pravoslávny chrám nachádzajúci sa v meste Peruštica v Plovdivskej oblasti v južnom Bulharsku.

Lokalita
--------

Budova leží v meste Peruštica na pahorku „Movrogi" (bulh. Мовроги) nad dnešným centrom mesta, čo bola lokalita nachádzajúca sa v čase výstavby chrámu na hraniciach samotného mesta.

Dejiny
------

Predpokladá sa, že chrám bol postavený v priebehu 15. – 16. storočia a existoval tak pred nájazdmi tzv. kărdžalijcov.

Koncom 18. storočia bola budova chrámu spoločne s areálom Monastiera svätých Teodora a Tirona vypálená kărdžalijcami. Chrám sa nachádzal v čase osmanskej nadvlády na okraji mesta a bol napadaný nájazdníkmi pomerne často, okrem kărdžalijcov, predovšetkým ustinskými Turkami, čo bol v polovici 19. storočia jeden z dôvodov pre výstavbu nového chrámu v centrálnej časti Peruštice, ktorým sa stal Chrám svätého Michala archanjela.

V druhej polovici 19. storočia bol chrám svätého Atanáza reštaurovaný a 26. októbra 1867 bol po obnove opätovne vysvätený.

V roku 1876 bol z chrámu ohlásený začiatok Aprílového povstania v Peruštici a okolí. V priebehu potláčania povstania bol chrám vypálený a zničený. Tesne po potlačení Aprílového povstania navštívila Perušticu Lady Strangford, ktorá v chrámovom dvore nechala postaviť niekoľko doskových stavieb, ktoré slúžili ako núdzové prístrešie pre ťažko ranených.

Budova chrámu bola napokon reštaurovaná v období po oslobodení Bulharska a nejaký čas aj s areálom fungovala ako prvá stacionárna nemocnica na území Peruštice.

V súčasnosti budova slúži ako funkčný pravoslávny chrám.

Charakteristika
---------------

Ide o starší z dvoch pravoslávnych chrámov ležiaci v meste Peruštica.

Typovo ide o jednoloďovú baziliku bez predsiene s apsidou a neklenutou sedlovou strechou. Pri južnej fasáde sa nachádza prístavba, postavená pravdepodobne pri obnove chrámu v 60. rokoch 18. storočia. V chrámovom dvore sa nachádza zvonica so zvonom, ktorá bola postavená v priebehu bulharského národného obrodenia. Zvon odliali pazardžickí zvonárski majstri  – bratia Veleganovovi.

Galéria
-------

* celkový pohľad na chrám z juhozápaducelkový pohľad na chrám z juhozápadu
* celkový pohľad na chrám zo severozápaducelkový pohľad na chrám zo severozápadu
* celkový pohľad na chrám zo severucelkový pohľad na chrám zo severu
* pohľad na západnú fasádu budovypohľad na západnú fasádu budovy
* pohľad na južnú fasádu budovy, južnú časť chrámového dvora a zvonicupohľad na južnú fasádu budovy, južnú časť chrámového dvora a zvonicu
* pohľad na východnú fasádu budovy s apsidoupohľad na východnú fasádu budovy s apsidou
* pohľad na vstup do chrámového areálupohľad na vstup do chrámového areálu
* pohľad na chrámovú zvonicupohľad na chrámovú zvonicu
* pohľad na chrámovú zvonicupohľad na chrámovú zvonicu
* pohľad na chrámový areál zo severovýchodupohľad na chrámový areál zo severovýchodu
* pohľad na chrámový areál zo severupohľad na chrámový areál zo severu

Referencie
----------

1. 1 2 3 4 5 6 7 8 9   *Черквите на Възраждането - „Св. Атанасий" на възвишението* [online]. museumperushtitsa.com, [cit. 2023-03-02]. Dostupné online.
2. 1 2 3 4 5 6 7 8  KĂNČEV, Kănčo; BONEV, Bončo. Bălgarija – pătevoditel. Stará Zagora : Domino EOOD. 312 s. ISBN 9789546511706. S. 223. (bulharsky)
3. 1 2 3  STOJANOVA, Kresa. Peruštica – selište ostojalo na burite – Letopis 1878 – 1944 – Dati i săbitija. Plovdiv : Sdruženie „Petăr Bonev Tošev" – Izdatelstvo Studio 18. 2021. 190 s. ISBN 9786197249743. S. 4. (po bulharsky)
4. 1 2 3 4 5 6 7   *Храм „Св. Атанасий"* [online]. perushtitsa.bg, [cit. 2023-03-02]. Dostupné online.
5. 1 2  NOW, Plovdiv. *Храмът "Св. Атанасий" - част от хилядолетната история на Перущица, възкръснал от пепелта* [online]. plovdivnow.bg, 2021-09-10, [cit. 2023-03-02]. Dostupné online.
6. 1 2 3 4 5  adminyniZ. *Църквите в Перущица* [online]. religiousheritage-bg.eu, [cit. 2023-03-02]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Chrám svätého Atanáza (Peruštica)**